**Памылка Lua: not enough memory.**

**Google Chrome** (вымаўляецца *гугл хром*, ад англ.: chrome — хром) —  кросплатформавы браўзер, які распрацоўвае кампанія Google на аснове свабоднага браўзера Chromium. Першая публічная бэта-версія для Microsoft Windows выйшла 2 верасня 2008 года, першая стабільная — 11 снежня 2008 года. Пазней былі выпушчаны версіі для Linux, macOS, iOS, а таксама для Android, дзе Chrome з’яўляецца прадвызначаным браўзерам. Таксама Chrome з’яўляецца асноўным кампанентам аперацыйнай сістэмы ChromeOS.

Спачатку для адлюстравання вэб-старонак выкарыстоўваўся рухавік WebKit, але з 2013 года Google карыстаецца ўласным рухавіком Blink на аснове Webkit; усе варыянты Chrome, акрамя версіі для iOS, цяпер выкарыстоўваюць Blink.

Па ацэнках StatCounter на снежань 2022 года Chrome займае 66 % долі сусветнага рынку браўзераў на персанальных камп’ютарах (пасля дасягнення піка ў 72,38 % у лістападзе 2018 года), часцей за ўсё выкарыстоўваецца на планшэтах і смартфонах і складае 64 % на ўсіх платформах разам.

Гісторыя
--------

Чуткі пра тое, што Google плануе стварыць вэб-браўзер, упершыню з’явіліся ў верасні 2004 года. Інтэрнэт-часопісы і амерыканскія газеты заявілі ў той час, што Google наймае былых распрацоўшчыкаў Microsoft. Гэта таксама адбылося неўзабаве пасля выпуску Mozilla Firefox 1.0, папулярнасць якога ўзрасла і забрала долю рынку ў Internet Explorer, у якога былі праблемы з бяспекай.

Распрацоўка браўзера пачалася ў 2006 годзе пад кіраўніцтвам Сундара Пічаі.

Бэта-версія браўзера была ўпершыню публічна выпушчана 2 верасня 2008 года для Windows (XP і пазнейшых версій) з падтрымкай 43 моў інтэрфейсу, стабільная версія была выпушчана 11 снежня 2008 года.

Функцыянал
----------

Асноўны інтэрфейс карыстальніка Chrome мае кнопкі «назад», «наперад», «абнавіць/адмяніць» і меню. Кнопка «Дадому» не паказваецца прадвызначана, але можа быць дададзена праз старонку налад, каб перавесці карыстальніка на старонку новай укладкі або дамашнюю старонку.

Укладкі з’яўляюцца асноўным кампанентам інтэрфейсу карыстальніка Chrome і знаходзяцца ў верхняй частцы акна, а не пад элементамі кіравання. Укладкі можна бесперашкодна пераносіць паміж вокнамі шляхам перацягвання. Кожная ўкладка мае свой уласны набор элементаў кіравання, уключаючы Omnibox.

Omnibox — гэта поле, якое спалучае ў сабе функцыі як адраснага радка, так і поля пошуку. Калі карыстальнік пачынае ўводзіць тэкст у Omnibox, Chrome дае ў якасці прапановы раней наведаныя сайты, папулярныя вэб-сайты на базе Google Instant (неабавязкова наведаныя раней), а таксама папулярныя пошукавыя запыты. Калі карыстальнік уводзіць у Omnibox ключавыя словы, якія не адпавядаюць ніводнаму раней наведанаму вэб-сайту, і націскае Enter, Chrome будзе праводзіць пошук з дапамогай прадвызначанай пошукавай сістэмы.

Chrome дазваляе карыстальнікам сінхранізаваць свае закладкі, гісторыю і налады на ўсіх прыладах з усталяваным браўзерам, адпраўляючы і прымаючы даныя праз выбраны ўліковы запіс Google. Аўтэнтыфікацыя можа праходзіць праз уліковыя даныя Google або парольную фразу.

Для вэб-распрацоўшчыкаў Chrome мае інспектар элементаў, які дазваляе карыстальнікам зазіраць у DOM і бачыць, з чаго складаецца вэб-старонка.

Пашырэнні браўзера падтрымліваюцца настольнай версіяй Google Chrome і распаўсюджваюцца праз інтэрнэт-краму Chrome. Яны напісаны з выкарыстаннем такіх вэб-тэхналогій, як HTML, JavaScript і CSS, і дадаюць новы функцыянал для старонкі. Пашырэнні могуць блакіраваць рэкламу і адсочванне карыстальніка (**Памылка Lua: not enough memory.**, Privacy Badger), захоўваць паролі карыстальніка (1Password, LastPass), захоўваць відэа з вэб-старонкі на камп’ютары карыстальніка (Video DownloadHelper) і іншае.

Функцыя прыватнага прагляду, гэтак званы «рэжым інкогніта», не дазваляе браўзеру захоўваць на камп’ютары карыстальніка любую інфармацыю пра гісторыю наведванняў, файлы cookie, даныя сайтаў або даныя, якія ўводзіліся ў формы. Спампаваныя файлы і закладкі пры гэтым захоўваюцца. Пры гэтым, дзейнасць карыстальніка немагчыма схаваць ад наведаных вэб-сайтаў або інтэрнэт-правайдэра.

Гл. таксама
-----------

* Firefox
* Microsoft Edge

Зноскі
------

1. ↑
2. ↑  Chrome Stable for iOS Update — 2024. Праверана 20 лютага 2024.
3. 1 2  Stable Channel Update for Desktop — 2024. Праверана 20 лютага 2024.
4. ↑  Chrome for Android Update — 2024. Праверана 21 лютага 2024.
5. ↑  Chrome Beta for Desktop Update — 2024. Праверана 21 лютага 2024.
6. ↑  Chrome Beta for iOS Update — 2024. Праверана 21 лютага 2024.
7. ↑  Chrome Beta for Android Update — 2024. Праверана 22 лютага 2024.
8. ↑  Google Chrome Terms of Service
9. ↑  Часцей па-беларуску завецца фактычна перакладным варыянтам *Гугл Хром*, у той час як транскрыпцыйным варыянтам з’яўляецца *Гугл Кроўм*.
10. ↑  Desktop Browser Market Share Worldwide (англ.). *StatCounter Global Stats*. Праверана 2023-01-29.
11. ↑  Browser Market Share Worldwide (англ.). Праверана 2023-01-29.
12. ↑  **Памылка Lua: not enough memory.**
13. ↑  Larry Page has a reputation for pushing people at Google. (англ.). *Business Insider* (29 чэрвеня 2018). Праверана 2023-01-29.

Спасылкі
--------

* Афіцыйны сайт (англ.)
* Chrome Releases (англ.) — блог з анонсамі новых версій Google Chrome
* Chrome Canary Fetures For Developers (англ.) — загрузка афіцыйных тэставых версій.
* Кніга-комікс пра Google Chrome (англ.)

**Памылка Lua: not enough memory.**
**Памылка Lua: not enough memory.**
**Памылка Lua: not enough memory.**